
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ

Δευτέρα, 21Σεπτεμβρίου 2026

ΔΕΛΤΙΟ ΤΥΠΟΥ

Σύλληψη 2 αλλοδαπών για κατοχή πλαστών εγγράφων στη Σάμο –
Σύλληψη αλλοδαπού για κατοχή πλαστών εγγράφων στη Σάμο –Σύλληψη αλλοδαπών μετά από αλιευτικό έλεγχο στην Καβάλα – Σύλληψη ναυτικού στη Θεσσαλονίκη – Εκδήλωση πυρκαγιάς σε Ε/Π-Τ/Ρ στην Ιθάκη – Εντοπισμός 50 αλλοδαπών στην Ιεράπετρα

	Τις μεσημβρινές ώρες χθες, στελέχη του Γραφείου Ασφάλειας με τη συνδρομή Κλιμακίου Ειδικών Αποστολών (Κ.Ε.Α.) του Λιμεναρχείου Σάμου και της Περιφερειακής Ομάδας Δίωξης Ναρκωτικών (Π.Ο.ΔΙ.Ν.) του Κεντρικού Λιμεναρχείου Χίου, προέβησαν στη σύλληψη δύο αλλοδαπών (υπηκόων Αφγανιστάν) ηλικίας 53 και 15 ετών, για παράβαση του άρθρου 24 παρ. 6 του Ν. 5038/2023 «Κατοχή και χρήση πλαστού ταξιδιωτικού εγγράφου», του άρθρου 216 του Π.Κ. «Πλαστογραφία» και του άρθρου 42 σε συνδ. με το άρθρο 182 παρ. 1 του Π.Κ. «Απόπειρα παραβίασης όρων διαμονής» στο λιμάνι του Καρλοβασίου. Συγκεκριμένα, σε έλεγχο που διενεργήθηκε από τα ανωτέρω στελέχη κατά τη διαδικασία επιβίβασης σε επιβατηγό-οχηματαγωγό (Ε/Γ – Ο/Γ) πλοίο με προορισμό το λιμάνι του Πειραιά, διαπιστώθηκε ότι οι αλλοδαποί κατείχαν και επέδειξαν πλαστά ταξιδιωτικά έγγραφα, με σκοπό να ταξιδέψουν παράνομα στην ενδοχώρα. Από το Λιμεναρχείο Σάμου που διενεργεί την προανάκριση, κατασχέθηκαν τα πλαστά έγγραφα.
[bookmark: _Hlk240872964]Διαθέσιμο φωτογραφικό υλικό έχει αναρτηθεί στο www.hcg.gr.

*****

Τις απογευματινές ώρες χθες, στελέχη του Γραφείου Ασφάλειας με τη συνδρομή Κλιμακίου Ειδικών Αποστολών (Κ.Ε.Α.) του Λιμεναρχείου Σάμου και της Περιφερειακής Ομάδας Δίωξης Ναρκωτικών (Π.Ο.ΔΙ.Ν.) του Κεντρικού Λιμεναρχείου Χίου, προέβησαν στη σύλληψη ενός 46χρονου αλλοδαπού (υπηκόου Ιράν), για παράβαση του άρθρου 24 παρ. 6 του Ν. 5038/2023 «Κατοχή και χρήση πλαστού ταξιδιωτικού εγγράφου», του άρθρου 216 του Π.Κ. «Πλαστογραφία» και του άρθρου 83 παρ.1 του Ν. 3386/2005 «Παράνομη είσοδος στη χώρα» στο λιμάνι του Μαλαγαρίου. Ειδικότερα, κατόπιν αξιοποίησης πληροφοριών, εντοπίστηκε ο 46χρονος κατά την αποβίβασή του από ένα επιβατηγό-οχηματαγωγό (Ε/Γ-Ο/Γ) πλοίο προερχόμενο από το λιμάνι της Χίου, να κατέχει μία πλαστή ταυτότητα και ένα πλαστό διαβατήριο. Επιπλέον, κατά την διενέργεια προανάκρισης από το Λιμεναρχείο Σάμου, προέκυψε ότι ο ανωτέρω είχε μεταβεί παράνομα από την Τουρκία στη Χίο την 17.09.2026, όπου και παρέμενε παράνομα. Από το Λιμεναρχείο Σάμου που διενεργεί την προανάκριση, κατασχέθηκαν τα πλαστά έγγραφα.
Διαθέσιμο φωτογραφικό υλικό έχει αναρτηθεί στο www.hcg.gr.

*****

Τις μεσημβρινές ώρες χθες, στελέχη της Λιμενικής Αρχής της Καβάλας προέβησαν στη σύλληψη δύο αλλοδαπών γυναικών (υπηκόων Κίνας) ηλικίας 61 και 54 ετών, για παράνομη αλιεία στο λιμάνι Αμφίπολης Σερρών. Συγκεκριμένα, οι αλλοδαπές αλίευαν με σκοπό την πώληση και την εμπορία, τριάντα δύο κιλών (32kg) οστράκων του είδους “RUDITAPESDECUSSATUS” (αχιβάδα), το σύνολο των οποίων ήταν υπολειπομένων διαστάσεων και είχαν αλιεύσει χωρίς αλιευτικό εργαλείο και χωρίς τις προβλεπόμενες άδειες.
Από το Κεντρικό Λιμεναρχείο Καβάλας που διενεργεί την προανάκριση, κατασχέθηκε η εν λόγω ποσότητα οστράκων.
Διαθέσιμο φωτογραφικό υλικό έχει αναρτηθεί στο www.hcg.gr.

*****

		Τις απογευματινές ώρες χθες, ενημερώθηκε η Λιμενική Αρχή της Θεσσαλονίκης από ναυτικό πράκτορα ότι ένας 47χρονος αλλοδαπός (υπήκοος Φιλιππίνων) μέλος πληρώματος (ναύτης) ενός φορτηγού (Φ/Γ) πλοίου σημαίας Ολλανδίας, προέβη σε απειλή με χρήση μαχαιριού, εναντίον έτερου μέλους πληρώματος του πλοίου. Άμεσα στελέχη του Κλιμακίου Ειδικών Αποστολών (Κ.Ε.Α) του Κεντρικού Λιμεναρχείου Θεσσαλονίκης μετέβησαν στο πλοίο, όπου συνέλαβαν τον 47χρονο και τον οδήγησαν στη Λιμενική Αρχή, όπου υποβλήθηκε σε αλκοολομέτρηση και διαπιστώθηκε ότι βρισκόταν υπό την επήρεια μέθης. Από το Κεντρικό Λιμεναρχείο Θεσσαλονίκης, που διενεργεί την προανάκριση, συνελήφθη ο 47χρονος για παράβαση του Ν. 2168/1993 («Περί όπλων»).

*****

[bookmark: _GoBack]Τις πρώτες πρωινές ώρες σήμερα, ενημερώθηκε η Λιμενική Αρχή της Ιθάκης για περιστατικό εκδήλωσης πυρκαγιάς σε επιβατηγό-τουριστικό (Ε/Π-Τ/Ρ) σκάφος ελληνικής σημαίας, το οποίο βρισκόταν πρυμνοδετημένο στον λιμένα Βαθέως Ιθάκης, με τέσσερις αλλοδαπούς επιβαίνοντες (υπήκοοι Ολλανδίας). Στο σημείο έσπευσαν ένα Περιπολικό όχημα Λ.Σ.-ΕΛ.ΑΚΤ. και δύο οχήματα της Πυροσβεστικής Υπηρεσίας. Οι ανωτέρω αλλοδαποί εξήλθαν με ίδιες δυνάμεις στην ξηρά, καλά στην υγεία τους, ενώ η πυρκαγιά κατασβέστηκε πλήρως από τις δυνάμεις της Π.Υ. Από το Λιμεναρχείο Ιθάκης που διενεργεί την προανάκριση, απαγορεύτηκε ο απόπλους του Ε/Π-Τ/Ρ μέχρι την προσκόμιση βεβαιωτικού από τον αρμόδιο οργανισμό που το παρακολουθεί. Από το περιστατικό δεν διαπιστώθηκε θαλάσσια ρύπανση.

      *****
Τις πρώτες πρωινές ώρες σήμερα, ενημερώθηκε η Λιμενική Αρχή της Ιεράπετρας για την ύπαρξη αλλοδαπών σε παραλία της Περιοχής «ΣΤΟΜΙΟ» Ιεράπετρας. Άμεσα στελέχη της Λιμενικής Αρχής μετέβησαν στην ανωτέρω περιοχή, όπου εντόπισαν 50 αλλοδαπούς. Προανάκριση διενεργείται από το Λιμεναρχείο Ιεράπετρας.
Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr
0921786
image1.png




image2.png




